Arne Kivistik

Arne Kivistik (1. detsember 1933 Läänemaa – 21. detsember 2023) oli eesti orienteeruja, spordipedagoog ja sporditegelane. Lõpetas 1952. aastal Märjamaa Keskkooli ja 1957. aastal Tartu Riikliku Ülikooli arstiteaduskonna kehakultuuriosakonna. 1973. aastal kaitses Tartu Riiklikus Ülikoolis pedagoogikakandidaadi kraadi dissertatsiooniga "Suundorienteerumisradade valmistamise teooriast ja selle rakendamisest Eesti NSV-s". Töötas 1957. aastast Tartu Riikliku Ülikooli (hiljem Tartu Ülikooli) kehakultuuriteaduskonnas. Aastatel 1957–1966 oli suusaspordi kateedri vanemlaborant, 1966. aastast õppejõud, 1979. aastast dotsent, aastatel 1981–1988 kateedrijuhataja ja 1999–2008 õppeülesande täitja ning 2007. aastast emeriitdotsent. Eesti meistrivõistlustel orienteerumises võitis aastatel 1963–1975 kokku 16 kuld-, 9 hõbe- ja 7 pronksmedalit, neist orienteerumisjooksus 8 kulda, 5 hõbedat ja 5 pronksi ning suusaorienteerumises 8 kulda, 4 hõbedat ja 2 pronksi. Nõukogude Liidu esivõistlustel ja meistrivõistlustel võitis aastatel 1963–1969 3 kulda ja 2 pronksi. Meistersportlane orienteerumises (1967). Neljal korral (1962, 1963, 1971, 1975) tuli Tartu Riikliku Ülikooli võistkonnas Jüriööjooksu võitjaks. Veteranide vanuseklassides võitnud Eesti meistrivõistlustel 40 kulda. 2014. aastal võitis suusaorienteerumise veteranide MMil vanuseklassis M80 hõbeda. Tartu orienteerumisneljapäevakute algataja (1966), Eesti ja NSV Liidu esimese orienteerumise mitmepäevajooksu korraldaja (1967). Üleliidulise kategooria kohtunik orienteerumises (1981). Tegutsenud peakohtuniku, rajameistri ja inspektorina Eesti ja NSV Liidu orienteerumise meistrivõistlustel. Joonistanud aastatel 1966–2013 üle 80 orienteerumiskaardi. Orienteerumisklubi Kape asutaja (1981) ja pikaaegne president. Oli korduvalt valitud Eesti NSV Orienteerumisspordi Föderatsiooni presiidiumi liikmeks. Olnud ka Tartu suusamaratoni korraldajaid. Arne Kivistik on kirjutanud üle 20 raamatu ja brošüüri orienteerumise ja suusatamise kohta, sh: Arne Kivistik, Ilmar Kask. Orienteeruja ABC. Tartu: Tartu Riiklik Ülikool, 1963 (kordustrükk Tallinn: Eesti Raamat, 1973 ja 1978) Arne Kivistik, Endel Isop. Valik orienteerumisradu. Tartu: Tartu Riiklik Ülikool, 1964 Arne Kivistik. Abiks rajameistrile. Tartu: Tartu Riiklik Ülikool, 1965 Arne Kivistik. Orienteeruja treeningust, tehnikast, taktikast. Tartu: Tartu Riiklik Ülikool, 1966 Arne Kivistik, Ilmar Kask. Kaardi ja kompassiga. Tallinn: Eesti Raamat 1969 Arne Kivistik (koostaja). Orienteerumissport. Teaduslikke ja metoodilisi artikleid. Tartu: Tartu Riiklik Ülikool, 1969 Arne Kivistik (koostaja). Orienteerumisülesannete kogu. Tartu: Tartu Riiklik Ülikool, 1969 Arne Kivistik. Rajameistri õpik. Tartu: Tartu Riiklik Ülikool 1971 Arne Kivistik. Suusataja ABC. Tallinn: Eesti Raamat 1971 (kordustrükk 1974) Arne Kivistik. Orienteerumisradade teooriast ja praktikast. Tartu: Tartu Riiklik Ülikool, 1975 Arne Kivistik. Laine Linnus. Noor matkaja : matkamise aluste fakultatiivkursus VII-VIII klassile. Tallinn: Valgus, 1981 Arne Kivistik. Suusatama! Tallinn : Eesti Raamat, 1984 Arne Kivistik, Tõnu Raid. Orienteeruja käsiraamat. Tallinn: Eesti Raamat, 1986 Arne Kivistik (koostaja). Orienteerumisspordi terminid. Tartu: Tartu Ülikool, 1989 Arne Kivistik (koostaja). Suusaspordi oskussõnad. Tartu: Tartu Ülikool, 1990 Arne Kivistik (koostaja). Suusatamise õpiraamat. Tartu: Tartu Ülikool, 1991 Arne Kivistik. Orienteerumise algkursus: õppevahend kehakultuuri üliõpilastele. Tartu: Tartu Ülikool 1993 Arne Kivistik. Jaanus Teppan. Suusamaratoniraamat. Tallinn: Koolibri 1996 Arne Kivistik. Orienteerumissport. Algus, areng, meistrivõistlused. Tallinn: Koolibri, 1997 Arne Kivistik. Orienteerumissport. Ülesandeid ja harjutusi. Tartu: Eesti Orienteerumisliit 1998 Arne Kivistik. Tule õpi orienteeruma. Tallinn, 2008 Arne Kivistik. Eesti looderanniku maastikuväärtused Noarootsi ja Nõva vallas. Peraküla: Peraküla Kompass, 2012 Arne Kivistik. Vanad ajad, vanad rajad. Peraküla, 2018 Avaldanud artikleid ajakirjades Kehakultuur, Orienteeruja, Eesti Loodus ja Ööviiul ning ajalehtedes Spordileht, Edasi ja Postimees. 1968 Kalevi auliige 1977 Eesti NSV teeneline sporditegelane 1999 Tartu Ülikooli medal 2017 Eesti Orienteerumisliidu teenetemärk Eesti Spordi Biograafiline Leksikon. Kivistik, Arne Arne Kivistik. Suundorienteerumisradade valmistamise teooriast ja selle rakendamisest Eesti NSV-s: dissertatsioon pedagoogikakandidaadi kraadi taotlemiseks. Tartu Riiklik Ülikool, suusaspordi kateeder "ESBL sporditulemused. Arne Kivistik". Originaali arhiivikoopia seisuga 24. september 2015. Vaadatud 12. veebruaril 2015. "Tiiu Nittim. NSVL meistersportlased orienteerumises Eesti NSV-s" (PDF). Originaali (PDF) arhiivikoopia seisuga 24. september 2015. Vaadatud 12. veebruaril 2015. Eesti Entsüklopeedia. Kivistik, Arne "Eesti Orienteerumisliit. Veteranid võitsid kodustel tiitlivõistlustel viis medalit. 02.03.2014". Originaali arhiivikoopia seisuga 12.02.2015. Vaadatud 12.02.2015. "Tiiu Nittim. Üleliidulise kategooria kohtunikud orienteerumises" (PDF). Originaali (PDF) arhiivikoopia seisuga 24. september 2015. Vaadatud 12. veebruaril 2015. "Eesti Orienteerumisliidu orienteerumiskaartide andmebaas". Originaali arhiivikoopia seisuga 12. veebruar 2015. Vaadatud 12. veebruaril 2015. "OK Kape. Arne Kivistik". Originaali arhiivikoopia seisuga 12. veebruar 2015. Vaadatud 12. veebruaril 2015. Vello Viirsalu. Eesti orienteerumise sünd ja hiilgeaastad 1959–1970. Eesti Entsüklopeediakirjastus, 2006 E-kataloog ESTER. Kivistik, Arne Eesti Spordiselts Kalev. Auliikmed "Tartu Ülikooli medali kavalerid". Tartu Ülikool. Vaadatud 5.12.2022. Biograafia ESBL-is Arne Kivistiku artiklid Eesti artiklite andmebaasis Index Scriptorum Estoniae